钦定古今图书集成/明伦汇编/氏族典/第237卷 > 张伦
## 钦定古今图书集成/明伦汇编/氏族典/第237卷 > 张伦

按《魏书张衮传》：“衮子度，度子延，延弟孙白泽。白泽长
子伦，字天念，年十馀岁，入侍左右，稍迁护军长史、员
外常侍，转大司农少卿、燕州大中正。熙平中，蠕蠕主
丑奴遣使来朝，抗敌国之书，不修臣敬。朝议将依汉
答匈奴故事，遣使报之。伦表以为应颁制诏，示其上
下之仪，宰臣致书，讽以归顺之道。若听受忠诲，明我
话言，则万乘之盛，不失位于域中。如迷心不已，或肆
狂凶，则当命辛、李之将，勒卫、霍之师。”不从。出为后将
军、肆州刺史。孝庄初，进太常少卿，不拜，转大司农卿，
卒官。